અમરેલી: અમરેલીના સાવરકુંડલા તાલુકાના શેલણા ગામે આજે બે ચોર વૃધ્ધાના ઘરેણાની ચોરી કરી ભાગતા ત્યારે ગ્રામજનોની ઝપટે ચડી ગયા હતા. બન્ને ચોરને ગ્રામજનોએ ઢીકાપાટુનો ઢોર માર મારતા લોહીલૂહાણ બન્યા હતા. ગ્રામજનોએ ચપ્પલ અને લાકડી વડે માર મારતા બન્ને ચોરના મોઢા પર લોહી નીકળી રહ્યું હતું. બન્ને ચોર બે હાથ જોડી હવે આવું નહીં કરીએ અને માફી માંગીએ છીએ તેવી આજીજી કરતા હતા પરંતુ ગ્રામજનો તેને માર મારતા રહ્યા.